**Miracolul**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Miracolul

...

În fiecare zi trăiesc

Cel mai comun și mai frumos miracol:

Miracolul de a fi cu tine

Pe același drum,

Drum pe care am pășit amândoi,

Fără să știm,

Încă de acum o jumătate de secol.

...

Nu ne vedeam, dar inimile noastre,

Erau acolo, una lângă alta,

Simțindu-se, strigându-se,

Dorindu-se!

...

În cele din urmă, ceața de timp

Care ne-a ascuns unul de celălalt

S-a ridicat, permițând acestui

Sublim miracol de fiecare zi,

Să existe!